Ir-regolament tal-kummissjoni (KEE) Nru 1057/91
tas-26 ta’ April 1991
li jemenda ċerti Regolamenti u Direttivi tal-Kunsill dwar l-istatistika agrikola li għandha x’taqsam ma’ l-unifikazzjoni tal-Ġermanja
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea, u b’mod partikolari Artikolu 43 tiegħu,
Wara li kkunsidrat ir-Regolament tal-Kunsill (KEE) Nru 3570/90 tal-4 ta’ Diċembru 1990 dwar id-derogi rigward l-istatistika agrikola fil-Ġermanja li għandha x’taqsam ma’ l-unifikazzjoni tal-Ġermanja [1], u b’mod partikolari Artikolu 1 tiegħu,
Billi l-implimentazzjoni tar-Regolamenti Komunitrji dwar l-istatistika agrikola fit-territorju ta’ dik illi qabel kienet ir-Repubblika Demokratika Ġermaniża ikollha teħtieġ aġġustamenti min-naħa tal-istituzzjonijiet responsabbli mill-ġbir tal-informazzjoni u min-naħa tal-persuni responsabbli mill-provvediment tal-informazzjoni; billi jkun hemm il-ħtieġa illi jiddaħħlu derogi temporanji li jirrigwardaw it-temmiet taż-żmien għat-trasmissjoni tal-statistiċi li għandhom x’jaqsmu ma’ dan it-teritorju;
Billi, għal-raġunijiet tekniċi, iċ-ċentralizzazzjoni ta’ informazzjoni individwali kif ipprovvdut fil-punt 6 fl-Anness II mar-Regolament tal-Kunsill (KEE) Nru 571/88 [2], kif emendat bir-Regolament (KEE) Nru 807/89 [3], ma tistax tkun possibli fit-territorju ta’ dik li qabel kienet ir-Repubblika Demokratika Ġermaniża qabel il-31 ta’ Diċembru 1992;
Billi, fit-teritorju ta’ dik li qabel kienet ir-Repubblika Demokratika Ġermaniża, mhux sejjer ikun possibbli sa wara l-istħarriġ fil-Ġemanja fis-sena1992 illi jiġu maħduma l-estimi tat-tindif u t-tħawwil ġdid tal-pjantaġġuni pprovdut f’Artikoli 5 u 6 tad-Direttiva tal-Kunsill 76/625/KEE tal-20 ta’ Lulju 1976 illi tirrigwarda l-istħarriġ statistiku li jrid jitwettaq mill-Istati Membri [4], kif l-aħħar emendata bid-Direttiva 86/652/KEE [5], sabiex jiġi stabbilit il-potenzjal tal-produzzjoni tal-artijiet imħawla b’ċerti speċji ta’ siġar tal-frott;
Billi l-miżuri pprovvduti f’dan ir-Regolament huma skond l-opinjoni tal-Kumitat tal-Istatistika Agrikola,
ADOTTAT DAN IR-REGOLAMENT:
Artikolu 1
Dan li ġej huwa hawnhekk miżjud mal-ewwel inċiż ta’ Artikolu 10(1) tar-Regolament tal-Kunsill (KEE) Nru 2782/75 [6]:"Il-Ġermanja hija awtorizzata illi tittardja milli tiġbor ta’ kull xahar l- informazzjoni dwar il-postijiet fejn jitfaqqsu l-flieles fit-territorju ta’ dik li qabel kienet ir-Repubblika Demokratika Ġermaniża sa wara l-1 ta’ Jannar 1991 u li tissottometti din l-informazzjoni għas-sena 1991 mhux aktar tard minn erba’ xhur wara x-xahar tar-referenza."
Artikolu 2
Dan li ġej huwa hawnhekk miżjud mal-punt 6 f’Anness II tar-Regolament (KEE) Nru 571/88:"It-temma taż-żmien għaċ-ċentralizzazzjoni tal-informazzjoni individwali li għandha x’taqsam ma’ l-impriżi f’dik li qabel kienet ir-Repubblika Demokratika Ġermaniża tiġi posposta għall-31 Diċembru 1992."
Artikolu 3
Dan li ġej jiġi hawnhekk imdaħħal f’Artikolu 6 tad-Direttiva tal-Kunsill 72/280/KEE [7]:
"2bis. Minkejja l-paragrafu 2, il-Ġermanja hija awtorizzata li tittardja milli tiġbor l-informazzjoni li tirrigwarda l-impriżi fit-teritroju ta’ dik li qabel kienet ir-Repubblika Demokratika Ġermaniża sa wara l-1 ta’ Jannar 1991 u li tittrasmetti l-informazzjoni għas-sena 1991 sat-temmiet tażżmien li ġejjin:
(a) xahar wara t-tmiem tal-ġimgħa tar-referenza għar-riżultati ta’ kull ġimgħa indikati f’Artikolu 4(1);
(b) tliet xhur wara t-tmiem tax-xahar tar-referenza għar-riżultati ta’ kull xahar indikati f’Artikolu 4(2);
(ċ) f’Lulju tas-sena ta’ wara s-sena tar-referenza għal:
- ir-riżultati annwali indikati f’Artikolu 4(3)(a) u (b);
- ir-riżultati tal-istħarriġijiet indikati f’Artikolu 1(1)(b);
(d) Awissu tas-sena ta’ wara s-sena tar-referenza għar-riżultati annwali indikati f’Artikolu 4(3)(c);
(e) Novembru tas-sena ta’ wara s-sena tar-referenza għar-riżultati indikati f’Artikolu 4(4)."
Artikolu 4
Artikolu 4 tad-Direttiva tal-Kunsill 73/132/KEE [8] huwa hawnhekk emendat kif ġej:
1. Il-paragrafu li ġej jiġi miżjud ma’ Artikolu 6:
"4. Minkejja l-paragrafu 3, il-Ġermanja hija awtorizzata li milli tittrasmett l-previżjonijiet li jirrigwrdaw it-territorju ta’ dik li qabel kienet ir-Repubblika Demokratika Ġermaniża sa mhux aktar tard minn 10 ġimghat wara x-xahar tar-referenza għall-istħarriġijiet tas-1990 u s-sena 1991."
2. Il-paragrafu 5 li ġej jiġi miżjud ma’ Artikolu 7:
"5. Minkejja l-paragrafu 1, il-Ġermanja hija awtorizzata li tittardja milli tipproduċi l-istatistika ta’ kull xahar tas-sena 1991 li għandha x’taqsam mat-territorju ta’ dik li qabel kienet ir-Repubblika Demokratika Ġermaniża u, b’deroga mill-paragrafu 4, li tittardja milli tittrasmetti r-riżultati għas-sena 1991 sa mhux aktar tard minn 10 ġimgħat wara x-xahar tar-referenza."
Artikolu 5
Id-Direttiva 76/625/KEE hija hawnhekk emendata kif ġej:
1. Il-paragrafu 4 li ġej jiġi miżjud ma’ Artikolu 5:
"4. Minkejja l-paragrafu 1, il-Ġermanja hija awtorizzata li tittardja milli tipproduċi l-istatistika li għandha x’taqsam mat-territorju ta’ dik li qabel kienet ir-Repubblika Demokratika Ġermaniża sas-sena 1993."
2. Il-paragrafu 3 li ġej jiġi miżjud ma’ Artikolu 6:
"3. Minkejja l-paragrafu 1, il-Ġermanja hija awtorizzata li tittardja milli tipproduċi l-istatistika li għandha x’taqsam mat-territorju ta’ dik li qabel kienet ir-Repubblika Demokratika Ġermaniża sas-sena 1993."
Artikolu 6
Id-Direttiva tal-Kunsill 76/630/KEE [9] hija hawnhekk emendata kif ġej:
1. L-inċiż li ġej jiġi miżjud ma’ Artikolu 1:
"Minkejja l-ewwel inċiż, il-Ġermanja hija awtorizzata li twettaq stħarriġ f’Mejju tas-sena 1991 minflok l-istħarriġ stabbilit għal April 1991 fil-każ tat-territorju ta’ dik li qabel kienet ir-Repubblika Demokratika Ġermaniża.",
2. Is-subparagrafu li ġej jiġi miżjud ma’ l-Artikolu 4(3):
"Minkejja l-ewwel punt, il-Ġermanja hija awtorizzata li tittardja milli tittrasmetti r-riżultati tal-istħarriġ li jrid jitwettaq f’Mejju tas-sena 1991 dwar it-territorju ta’ dik li qael kienet ir-Repubblika Demokratika Ġermaniża sa mhux aktar tard mil-31 ta’ Awissu 1991.",
3. Il-paragrafu 4 li ġej jiġi miżjud ma’ Artikolu 7:
"4. Minkejja l-paragrafu 1, il-Ġermanja hija awtorizzata li tittardja milli tipproduċi l-istatistika ta’ kull xahar dwar it-territorju ta’ dik li qabel kienet ir-Repubblika Demokratika Ġermaniża sa Jannar tas-sena 1991."
Artikolu 7
Id-Direttiva tal-Kunsill 82/177/KEE [10] hija hawnhekk emendata kif ġej:
1. Il-paragrafu 4 li ġej jiġi miżjud ma’ Artikolu 6:
"4. Minkejja l-paragrafu 3, il-Ġermanja hija awtorizzata li tittardja milli tittrasmetti l-previżjonijiet li jridu jiġi magħmula fis-1991 sa mhux aktar tard mill-1 ta’ April 1991.",
2. Il-paragrafu 5 li ġej jiġi miżjud ma’ Artikolu 7:
"5. Minkejja l-paragrafu 1, il-Ġermanja hija awtorizzata li tittardja milli tipproduċi l-istatistika ta’ kull xahar dwar it-territorju ta’ dik li qabel kienet ir-Repubblika Demokratika Ġermaniża sa l-aħħar ta’ Jannar tas-sena 1991 u, b’deroga mill-paragrafu 4, li tittardja milli tittrasmetti r-riżultati għas-sena 1991 sa mhux aktar tard minn 10 ġimgħat wara ix-xahar tar-referenza."
Artikolu 8
Dan ir-Regolament għandu jidħol fis-seħħ fl-għaxar jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 April 1991.